**МИНИСТЕРСТВО НА ОБРАЗОВАНИЕТО И НАУКАТА**

**Практическа задача: 50 точки**

**УСЛОВИЕ НА ЗАДАЧАТА**

Във файла Ocenki.xlsx е дадена информация за годишните оценки на учениците от един клас. Учениците са изброени в произволен ред. Първата колона не съдържа номерата на учениците в класа, а поредния номер на ученика в списъка. Изгответе текстов документ, който да отговаря на следните изисквания:

1. Документът да се състои от една страница с размер А4, пейзажна ориентация и полета: отгоре – 2,5 см, отдолу – 3,5 см, отляво – 3 см и отдясно – 2 см.

2. Да има заглавие „Анализ на годишния успех на 8.б клас“, което е центрирано, с шрифт Times New Roman, размер 24 pt, наклонено (Italic), подчертано (Underline), разстояние след заглавието 30 pt.

3. След заглавието страницата да се раздели на 2 еднакви колони без разделителна линия между тях.

4. В лявата колона добавете таблица, която да съдържа 2 колони със заглавия: Име, презиме, фамилия; Годишен успех. Таблицата да съдържа редове за всеки ученик и необходимата информация за всяка колона, като средният годишен успех се закръгля до 2 знака след десетичната запетая и данните са подредени в низходящ ред на средния годишен успех. Учениците с еднакъв среден годишен успех да бъдат подредени по азбучен ред на имената.

5. Данните в заглавния ред и във втората колона да са центрирани и получерни (Bold), а в първата колона ляво подравнени. Заглавията на колоните да са с шрифт Times New Roman, размер 16 pt. Всички останали данни в таблицата да бъдат с шрифт Times New Roman, размер 14 pt.

6. Във втората колона запишете като заглавие „Среден годишен успех по предмети“, което да бъде центрирано, форматирано с шрифт Times New Roman, размер 16 pt, получерно (Bold), с разстояние след него 18 pt.

7. Под заглавието като неномериран списък избройте средния годишен успех по всички предмети, подредени във възходящ ред. Списъкът да включва името на предмета и средния годишен успех, закръглен до втория знак след десетичната запетая. Да бъде форматиран с шрифт Times New Roman, размер 14 pt, ляво подравнен, с разстояние между редовете 1.15.

8. След списъка добавете диаграма, показваща съотношението на броя отлични, много добри, добри, средни и слаби годишни оценки, които са получили всички ученици по всички предмети, тоест колко годишни оценки отличен 6 има, колко годишни оценки много добър 5 има и така нататък. Диаграмата да съдържа отгоре заглавие „Съотношение на броя годишни оценки отличен, много добър, добър, среден и слаб“, форматирано с шрифт Times New Roman, размер 16 pt, центрирано подравнено в областта на диаграмата. На диаграмата да са изписани броят оценки от даден вид и процентното съотношение спрямо общия брой годишни оценки, форматирани с шрифт Times New Roman, размер 14 pt. Да има легенда, разположена вдясно от диаграмата, форматирана с шрифт Times New Roman, размер 14 pt.

9. Запишете документа във файл в .dox или .docx формат с име Uspeh\_*вашият входящ номер* (например Uspeh\_123456789) и го изпратете чрез системата за оценяване.

**ОЦЕНЯВАНЕ ПО КРИТЕРИИ**

|  |  |  |  |  |
| --- | --- | --- | --- | --- |
| **Критерий** | **Точки**  **3 2 1 0** | | | |
| **5** | **4** | **2** | **0** |
| **1** | Спазени са изискванията за форматиране на  страницата   * Размер – 1т. * Ориентация 2т. * Полета – 2 т. | Спазени са 2 от изискванията | Спазено е 1 от изискванията | Не са спазени изискванията в условието |
| **2** | Спазени са изискванията за заглавието на  документа   * Шрифт – 1 т. * Разстояние – 2 т. * Подравняване – 2т. | Спазени са 2 от изискванията  Х 2т. за всяко изискване | Спазено е 1 от изискванията | Не са спазени изискванията в условието |
| **3** | Страницата след заглавието е разделена на 2 равни колони без линия между тях | Спазени са 2 от изискванията  При две колони с разстояние – 2т. | Спазено е 1 от изискванията | Не са спазени изискванията в условието |
| **4** | Създадена е таблица със спазени изисквания за  Оформление  Центриране + Bold – 2 т.  Заглавията - 2 т.  Всички останали – 1 т. | Спазени са 2 от изискванията | Спазено е 1 от изискванията | Не са спазени  изискванията в условието |
| **5** | Таблицата съдържа коректни данни | Допусната е една грешка в данните | Допуснати са две грешки в  данните | Допуснати са повече от две  грешки |
| **6** | Спазени са изискванията за заглавието – 1 т. и списъка – 1 т. във втората колона   * Шрифт – 1 т. * Разстояние 1 т. * Подравняване 1 т. | Спазени са 2 от изискванията  На всяко спазено изискване по 1 точка | Спазено е 1 от изискванията  На всяко спазено изискване по 1 точка | Не са спазени  изискванията в условието |
| **7** | Неномерираният списък съдържа коректни данни | Допусната е една грешка в данните | Допуснати са две грешки в данните | Допуснати са повече от две грешки |
| **8** | Избрана е кръгова диаграма и коректно графично представяне на данните | Данните са представени коректно  графично, но не е избрана кръгова диаграма | Избрана е кръгова  диаграма, но данните не са коректно  графично  представени | Не е избрана кръгова диаграма и данните не са коректно  графично  представени |
| **9** | Спазени са изискванията за оформяне на диаграмата   * центрирана * заглавие отгоре * легенда отдясно | Спазени са 2 от изискванията | Спазено е 1 от изискванията | Не са спазени изискванията в условието |
| **10** | Спазени са изискванията за съхранение на файла с решението |  |  |  |